open-index/open-wikipedia-markdown huggingface dataset:
אליעזר גולדמן (רב)

הרב **אליעזר גולדמן** (נולד ב-1966, כ"ד בתשרי ה'תשכ"ז) הוא אדמו"ר חסידות זוועהיל בארצות הברית. בית מדרשו וחצרו במונסי.

## ביוגרפיה
נולד לרבי יעקב לייב גולדמן, רב חסידי זוועהיל בבני ברק, ובנו של רבי מרדכי גולדמן מזוועהיל. אמו צביה היא בת הרב משה ברגמן ראש ישיבת רשב"י.

כשהיה עדיין ילד קטן התייתם מאמו מרת צביה זלאטה, וכשהיה בן שתים עשרה חלה גם אביו. בתקופה זו גדל אצל דודו, רבי ישראל צבי יאיר דנציגר לימים הרבי מאלכסנדר, ולאחר מכן אצל דודו רבי שלמה גולדמן ביוניון סיטי.

בשנת תשמ"ד נישא לציפורה בת רבי דוד טברסקי האדמו"ר מסקווירא, והתגורר בניו סקוור. חודשים לאחר נישואיו, נפטר אביו לאחר מחלה.

במהלך השנים נחשב למקורב לחותנו, ואף שימש כבעל תוקע בימי ראש השנה בחסידות סקווירא.

בשנת תשע"ז, לאחר פטירת דודו רבי שלמה גולדמן ללא צאצאים, פנו אליו חלק מהחסידים והוא החל לכהן כאדמו"ר חסידות זוועהיל בארצות הברית. הוא עבר להתגורר במונסי ושם פתח את בית מדרשו. מגיעים אליו גם חסידי זוועהיל וגם חסידי סקווירא.

אשתו ציפורה נפטרה בח' באלול ה'תשפ"ב. באלול תשפ"ד נישא לבת רבי לייבוש רבינוביץ, רב קהילה במנצ'סטר ובן רבי בן-ציון רבינוביץ מביאלא.

## משפחתו
לרבי אליעזר ואשתו ציפורה תשעה ילדים - שבעה בנים ושתי בנות:
* גדליה יעקב לייב, נשוי לחנה, בת רבי יעקב ישעיה זאב גרוס, רב קהילת האלמין בביתר עילית.
* פנחס אהרן, נשוי לעכסא בלומא, בת רבי משה זאב וואלף מייזליש, רב קהילת אוהעל במונסי.
* מרדכי, נשוי לברכה פערל, בת הרב אברהם יעקב פלינטנשטיין, חתנו של דודו האדמו"ר מאלכסנדר ובנו של הרב יצחק מאיר פלינטנשטיין האדמו"ר מקופיטשניץ.
* שלום, נשוי לבת שבע שרה, בת רבי פנחס משה טאוב, האדמו"ר מקוזמיר.
* שלמה, נשוי לשבע רבקה, בת הרב יוסף פאנעט, בנו של הרב יצחק יחיאל פנט, האדמו"ר מדעעש.
* יחזקאל שרגא, נשוי ללאה אסתר, בת דודו הרב יצחק טווערסקי, בן האדמו"ר מסקווירא וחתן רבי ישראל הגר האדמו"ר מוויז'ניץ.
* צביה זלאטא ברכה, נשואה להרב אליעזר זאב ירחמיאל רבינוביץ, בנו של רבי יעקב מנחם, האדמו"ר מביאלא-בני ברק.
* יצחק יוסף, נשוי לשפרה מלכה, בת רבי אלטר ישראל אברהם קרויז, האדמו"ר מקרעסטיר.
* לאה אסתר, נשואה ליוסף מאיר, בן הרב יקותיאל יהודה רוזנבוים רב חסידי קרעטשניף בברכפלד, מודיעין עילית.

## קישורים חיצוניים
*

## הערות שוליים

קטגוריה:אדמו"רים אמריקאים
קטגוריה:משפחת טברסקי
קטגוריה:אדמו"רי זוויהל
קטגוריה:משפחת הגר
קטגוריה:משפחת ברגמן (ירושלים)
קטגוריה:משפחת לעוי-וייספיש-בהר"ן
הבלדה על ברוך ג'מילי

"**הבלדה על ברוך ג'מילי**" הוא שיר מאת שלמה ארצי ובביצועו. השיר, שיצא לאור בשנת 1974, הולחן על ידי שלמה ארצי וגידי קורן ועובד על ידי ירון גרשובסקי.

## רקע
[שמאל|ממוזער|250px|מבנה המשאבות ב[שער הגיא והכיתוב (מצד שמאל של המבנה, למעלה) כפי שחודש ביום העצמאות תשע"א]]
השיר מספר על דמותו של ברוך ג'מילי, חייל במלחמת העצמאות שהתפרסם בזכות כתובת גרפיטי שהשאיר על קיר מבנה בשער הגיא עליו שמר. במשך שנים נשארה זהות כותב הגרפיטי עלומה, וקמו לו חקיינים רבים. כתובות הנושאות את השם "ברוך ג'מילי" ניתן היה למצוא בכל רחבי ישראל.

התעלומה הניעה את שלמה ארצי לכתוב את "הבלדה על ברוך ג'מילי" ביחד עם המלחין גידי קורן. השיר התחרה בתחרות "פסטיבל הזמר והפזמון 1974", וזכה במקום הראשון. מארגני הפסטיבל איתרו את ברוך ג'מילי, והעלו אותו לבמה לאחר הכרזת המנצח.

השיר נכנס למצעדי הפזמונים השבועיים של הגל הקל ב־6 במאי 1974, וזכה להצלחה מיידית. בשבוע הראשון השיר דורג במקום השני במצעד. בשבוע השני הוא הגיע למקום הראשון במצעד, ושם שהה שבועיים. בסך הכול השיר נשאר במצעד שבעה שבועות, עד 1 ביולי 1974, ובמצעד השנתי תשל"ד של התחנה דורג השיר במקום ה־16.

## מילות השיר

## קישורים חיצוניים

*  שלמה ארצי שר את הבלדה על ברוך ג'מילי
* מילות השיר "הבלדה על ברוך ג'מילי", באתר שירונט

## הערות שוליים

קטגוריה:שירי שלמה ארצי
קטגוריה:שירי פסטיבל הזמר והפזמון 1974
קטגוריה:שירים שזכו בפסטיבל הזמר והפזמון
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי גידי קורן
קטגוריה:שירים שהולחנו על ידי שלמה ארצי
קטגוריה:מלחמת העצמאות בתרבות
קטגוריה:שירים המבוססים על אנשים אמיתיים
קטגוריה:שירים על השמש
חקיין צ'יליאני

**חקיין צ'יליאני** המכונה גם **טנקה** (שם מדעי: *Mimus thenca*) היא מין של ציפור שיר ממשפחת החקייניים. הציפור מצויה בטבע בצ'ילה במחוזות: אטקמה, לוס ריוס, לוס לאגוס והאי צ'ילואה וכן אוכלוסייה אחת נמצאת בנאוקן שבארגנטינה.

מצב שימור החקיין כיום הוא: "ללא חשש" בטבע.

## תיאור
החקיין מגיע לאורך של 28 עד 29 ס"מ ולמשקל של 66 גרם בקירוב. הוא בעל נוצות אפורות-חומות ובעל בטן ורדרדה. העיניים צהובות-אפורות ומעליהם גבת עין לבנה. המקור אפור ובעל עיקול קטן כלפי מטה. 

החקיין מצוי בטבע הן ביערות ושטחי חורש לרבות במורדות הרים עד לגובה 2,200 מטר וביערות אשור דרומי לאורך דרום צ'ילה והן בשטחי סוואנה טרופית, שיחיות, לאורך כמה חופים ואף במספר מדבריות. הוא פעיל במשך היום לבדו או בקבוצות קטנות וניזון כאוכל כל הן מפירות, פרחים וצוף והן מחרקים ואף מלטאות. הוא ניזון הן על הקרקע והן בין צמחים קטנים.

החקיין מקנן בין אוקטובר לנובמבר ומטיל 2 עד 4 ביצים בקן הבנוי בין צמחים נמוכים. לעיתים הוא מוטפל בידי פזאי הבקר.

## קישורים חיצוניים

## הערות שוליים

קטגוריה:בעלי חיים שתוארו ב-1782
קטגוריה:טקסונים שתוארו בידי חואן איגנסיו מולינה
קטגוריה:חקייניים
קטגוריה:צ'ילה: עופות
New Gold

"**New Gold**" הוא שיר של הלהקה הווירטואלית הבריטית גורילז, בהשתתפות ההרכב המוזיקלי האוסטרלי טיים אימפלה, והראפר האמריקאי בוטי בראון, המציין את שיתוף הפעולה השני של בראון עם הלהקה מאז "Dirty Harry" בשנת 2005. השיר שוחרר ב-31 באוגוסט 2022 כסינגל השני מתוך אלבום האולפן השמיני שלהם, *Cracker Island*.

## רקע
"New Gold" נמצא בעבודה מאז שנת 2020, והטיזר המוקדם ביותר שלו היה פוסט באינסטגרם של נודל מ-1 בפברואר 2020. עם זאת, הרצועה לא נכללה ב-*Song Machine, Season One: Strange Timez*. נרמז שהשיר עשוי לצאת בסוף כחלק מהעונה השנייה של *Song Machine*. הוא הושמע לראשונה בהופעה חיה במהלך סיבוב ההופעות העולמי של גורילז ב-19 באוגוסט 2022. השיר שוחרר בסופו של דבר ב-31 באוגוסט 2022 כסינגל השני עבור אלבום האולפן השמיני של גורילז, Cracker Island.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירים שנכתבו על ידי גרג קורסטין
קטגוריה:שירים שהופקו על ידי גרג קורסטין
קטגוריה:סינגלים בהוצאת וורנר רקורדס
פרוש הוואי ארגמני

[ממוזער|פרוש מוצץ [צוף מהפרחים.]]
**פרוש הוואי ארגמני** (שם מדעי: *Drepanis coccinea*) הוא מין של ציפור ממשפחת הפרושיים האנדמית להוואי והיא מהעופות המקומיות הנפוצות ביותר בה, אם כי היא מצויה בטבע בסכנת הכחדה. הפרוש מכונה גם בשם **איווי** שמקורו מהוואית: "חרמשון", עקב מבנה המקור הדומה לזה של חרמשון.

הפרוש משויך לסוג *Drepanis* והוא היחיד בו שקיים כיום, לאחר ששני מינים נוספים שכונו יחד מאמו : *Drepanis funerea* ו-*Drepanis pacifica* נכחדו לאחרונה.

הפרוש מגיע לאורך 15 ס"מ והוא בעל כסות נוצות אדומה כדם, בעל כנפיים שחורות וזנב שחור ומפוצל. נוצותיו עוזרות לו לבלוט בשטח, הרבה יותר משל פרושי הוואי אחרים. הוא בעל מקור ארוך, שחור ומכופף שמטרתו היא לינוק צוף מפרחים בסביבתו.

פרוש זה מצוי בעיקר בהוואי, מאווי, לאנאי, קאואיי, אואהו ומולוקאי. הוא חי ביערות הוואי, לעיתים כשהוא נודד לגובה, ומחפש צמחים צינוריים כמו ברזילי גבעות פולינזי המפרישים צוף שאותו הוא יונק בעודו מאביק אותם. לעיתים הוא ניזון גם מחרקים. הוא מקנן על הענפים הנמוכים ומטיל 2 עד 3 ביצים.

הפרוש מצוי כיום בסכנת הכחדה עקב הפצת מלריה, מחלה שלא הייתה שכיחה בהוואי ועקב כריתת יערות והרס קרקע נרחב. הוא נעלם מלמעלה מ-90% משטחי מחייתו.

## קישורים חיצוניים

## הערות שוליים

 

קטגוריה:בעלי חיים שתוארו ב-1780
קטגוריה:טקסונים שתוארו בידי גאורג פורסטר
קטגוריה:פרושי הוואי
אני רחב-מקור

**אני רחב-מקור** (שם מדעי: *Crotophaga ani*) הוא מין של עוף ממשפחת הקוקייתיים החי באמריקה הדרומית שמצפון ארגנטינה וצ'ילה ודרום ברזיל וצפונה עד למקסיקו ופלורידה וכן הוא נפוץ בקריביים והוא מוצג גם כמין פולש בגלאפגוס. המין תואר לראשונה בידי קארולוס לינאוס ב-1758. האני שייך לקבוצת האניים, בה מינים ממוצא אמריקאי שאינם נטפלים לעופות אחרים.
## מאפיינים
האני מגיע לאורך של כ-35 ס"מ. הזכרים שוקלים כ-115 גרם, בעוד הנקבות קטנות יותר ומגיעות למשקל של כ-95 גרם. נוצותיהם שחורות והם בעלי מקור עבה ומעוקל מאוד, דומה למקור תוכי או קלאו כהה. עופות אלה איטיי מעוף אך יכולים לרוץ היטב על הקרקע.

תפוצתו היא לאורך אמריקה הטרופית שבין ארגנטינה לפלורידה כולל באיים שונים והוא שוכן בין שיחיות לאזורים פתוחים אך נמנע מיערות גשם עבותים, מה שרם לו להרוויח מבירוא יערות בסביבתו. העוף פעיל במשך היום והוא אוכל כל הניזון מפירות, חרקים כמו טרמיטים, פרוקי-רגליים שונים, ביצים, גוזלים, צפרדעים וזוחלים קטנים. לעיתים הם נמצאים על חיות רועות כדי להסיר מהם טפילים ביחסי הדדיות.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1758
קטגוריה:קוקאים
קטגוריה:ארגנטינה: עופות
קטגוריה:אקוודור: עופות
קטגוריה:פנמה: עופות
כינור דוד (שיר)

"**כינור דוד**" הוא שיר בביצוע הזמר הישראלי שימי תבורי, שביצע אותו לראשונה בפסטיבל הזמר המזרחי התשיעי, שנערך ב־1978, והגיע איתו למקום השני. אביהו מדינה כתב את מילות השיר, והלחין אותו עם יהודה בדיחי.

## על השיר
שימי תבורי ביצע לראשונה את "כינור דוד" – משיריו המפורסמים – בפסטיבל הזמר המזרחי התשיעי, שהתקיים ב־30 בדצמבר 1978 בחיפה, בחג חנוכה (ה'תשל"ט), והועבר בשידור ישיר ברדיו ובטלוויזיה.

יהודה בדיחי הלחין את בתי השיר 10 שנים קודם לכן, אך עם פזמון אחר מזה המוכר כיום. היה זה פזמון לא קליט שאותו בדיחי תיאר במילים "אומנותי" ו"גבוה", שהמנגינה שלו "לא נועדה למצעדי פזמונים". 10 שנים לאחר מכן הוא נפגש עם ידידו אביהו מדינה. השניים נהגו להיפגש למפגשים מוזיקליים שבהם מדינה שר ובדיחי ליווה אותו בגיטרה. באחד מהמפגשים השניים שוחחו על שירים מתאימים לפסטיבל הזמר המזרחי, ובדיחי השמיע למדינה את המנגינה שכתב. "הבתים קליטים מאוד, אבל הפזמון לא ממש פסטיבלי", אמר לו מדינה. בדיחי הציע למדינה להלחין פזמון חדש ואף ביקש ממנו לכתוב מילים, משום שהוא לא הצליח להתאים מילים למנגינה. מדינה הלחין את הפזמון המוכר לשיר וכתב מילים על דוד המלך. בדיחי אהב את התוצאה ואישר למדינה לשלוח את השיר לפסטיבל.

בשלב זה נותר למצוא מבצע לשיר. מלכתחילה בדיחי העדיף שאת שיריו בפסטיבל יבצעו מבצעים שאינם מזוהים עם הזמר המזרחי, והוא הביע בפני יוסף בן ישראל (הוגה הפסטיבל והמפיק שלו בשנותיו הראשונות) את רצונו שרותי נבון תהיה המבצעת. נבון לא הייתה פנויה, ומדינה הציע לשימי תבורי לבצע את השיר.

בביצוע השיר בפסטיבל הייתה תקלה טכנית. לדברי שמעון כהן, המנהל המוזיקלי של הפסטיבל, "באמצע השיר הייתה הפסקת חשמל, כל האורות כבו והתזמורת הפסיקה לנגן. שימי המשיך לשיר בא־קפלה ובהמשך שרנו שירי חנוכה יחד עם הקהל, עד שהחשמל חזר ושימי ביצע מחדש את השיר, והגיע עמו למקום השני".

הביצוע המקורי של השיר בפסטיבל הזמר המזרחי נכלל באלבום שתיעד את שירי המופע, "למנצח שיר מזמור: פסטיבל הזמר והפזמון הישראלי בסגנון עדות המזרח – תשל"ט". עיבודים אחרים נכללו גם באלבומו השלישי של תבורי, "זכרונות" (1979), וכן בכמה אלבומי אוסף של הזמר.

אביהו מדינה, שתיאר את המוזיקה שלו במילים "פחות מזרח ויותר רוק מערבי" הביא את "כינור דוד" כדוגמה לשיר שלו שאין בו "שום דבר" מזרחי.

## הצלחה
השיר נכנס למצעד רשת ג' ב־8 בינואר 1979, זכה להצלחה וצעד 13 שבועות עד 25 באפריל 1979. בשיאו הוא הגיע למקום השני ב־21 במרץ 1979. במצעד הפזמונים העברי השנתי (תשל"ט) של התחנה הוא דורג במקום ה־13.

### מיקומי שיא

## קישורים חיצוניים

* "כינור דוד" בביצוע שימי תבורי בפסטיבל הזמר המזרחי, באתר יוטיוב

## הערות שוליים

קטגוריה:שירי 1978
קטגוריה:סינגלים מ-1979
קטגוריה:שירי שימי תבורי
קטגוריה:שירי פסטיבל הזמר המזרחי
קטגוריה:שירים בעברית
קטגוריה:שירים שנכתבו על ידי אביהו מדינה
קטגוריה:שירים שהולחנו על ידי אביהו מדינה
קטגוריה:שירים על כינורות
יהדות אנדורה

**יהדות אנדורה** מתועדת החל מתקופת מלחמת העולם השנייה, בה הנסיכות שימשה מקום מעבר ליהודים שנמלטו מהנאצים. בעוד שחלק מהמהגרים השתקעו בה, מרביתם המשיכו לספרד ופורטוגל מתוך כוונה לעזוב את אירופה. בשנות ה-60, ובמיוחד בשנת 1967, הגיע אליה גל הגירה של יהודים, בעיקר מהעיר לראצ'ה שבצפון מרוקו. כ-100 יהודים ברחו ממרוקו בשל המתיחות בין ישראל למדינות ערב בסמוך למלחמת ששת הימים.

באנדורה יש כ-150 יהודים. מרביתם צאצאים של יהודים ספרדים ממרוקו, אך יש בקהילה גם יהודים מארגנטינה, ספרד וישראל, דוברי ספרדית, צרפתית וקטלאנית.

על פי דו"ח חופש הדת שמוציאה מחלקת המדינה של ארצות הברית, הקהילה היהודית באנדורה משולבת היטב בחברה ואינה חווה אפליה. אולם בדומה למצבם של מיעוטים דתיים אחרים, לקהילה אין בית קברות משלה. למרות שמתאפשר להם להיקבר בבתי העלמין הקיימים, העיריות אינן מקצות שטחי קבורה נפרדים באותם בתי עלמין לשימוש הקהילה היהודית. מסיבה זו, יהודי אנדורה קבורים בדרך כלל מחוץ לארצם, בעיקר בטולוז או ברצלונה.

רק בשנת 1998 הוקמה אגודה ליהודי אנדורה, זאת משום שעד אז אנדורה, שהיא מדינה קתולית, לא אפשרה הקמה של ארגונים יהודיים. בשנת 2000 פתחה הקהילה היהודית בית כנסת ומרכז תרבות.

בשנת 2024 הרב קותי קלמנסון התמנה לראשונה לרב לאחר כ-1000 שנה שלא היה רב יהודי באנדורה, הרב קותי הקים במקום בית חב"ד שנותן מענה לקהילה ולמטיילים היהודים.

## ראו גם
* יהדות ספרד
* יהדות מרוקו

## קישורים חיצוניים
*  

## הערות שוליים

קטגוריה:אנדורה: דת
אנדורה
קטגוריה:אנדורה: קבוצות אתניות
יעקב אלמן-ינסן

**יעקב אלמן-ינסן** (בדנית: **Jakob Ellemann-Jensen** נולד ב-25 בספטמבר 1973) הוא פוליטיקאי דני, מנהיג מפלגת ונסטרה. משמש כסגן ראש ממשלת דנמרק וכשר ההגנה מאז 15 בדצמבר 2022. בעבר שימש גם כשר איכות הסביבה והמזון.

## ביוגרפיה
אלמן-ינסן נולד בהורסהולם ב-25 בספטמבר 1973. הוא בנו של שר החוץ לשעבר אופה אלמן-ינסן ושל אליס וסטגארד. אחותו היא הפוליטיקאית קארן אלמן. אלמן-ינסן למד בקופנהגן, וב-1992 החל ללמוד בבית הספר לעסקים בקופנהגן. ב-1999 הוא השלים את התואר הראשון שלו במנהל עסקים, והחל לעבוד כיועץ משפטי עבור פרייס ווטרהאוס קופרס. ב-2002 הוא השלים תואר שני והחל לעבוד עבור חברת IBM. ב-2007 החל לעבוד עבור GN Store Nord. 

אלמן-ינסן הצטרף למפלגת הימין-מרכז ונסטרה, וב-2011 נבחר מטעמה בפעם הראשונה לפולקטינג. ב-2015 הוא נבחר בפעם השנייה, וב-2018 מונה לשר איכות הסביבה והמזון בממשלתו השלישית של לארס לקה ראסמוסן. ב-2019 נבחר אלמן-ינסן לפולקטינג בפעם השלישית, אולם מפלגת ונסטרה איבדה את השלטון. בעקבות הכישלון, פרש ראסמוסן מהנהגת מפלגת ונסטרה, והמפלגה בחרה את אלמן-ינסן כראש המפלגה במקומו. 

בבחירות 2022 שוב הובסה ונסטרה בבחירות, אולם אלמן-ינסן בחר להיכנס לממשלת אחדות עם הסוציאל-דמוקרטים בהנהגתה של מדה פרדריקסן. בממשלת פרדריקסן השנייה, קיבל אלמן-ינסן את תפקיד סגן ראש הממשלה ושר ההגנה.

## קישורים חיצוניים

* יעקב אלמן-ינסן באתר הפולקטינג

קטגוריה:פוליטיקאים דנים
קטגוריה:דנים שנולדו ב-1973
Defense Satellite Communications System

סמאל|ממוזער|200px|DSCS II
**Defense Satellite Communications System (DSCS)** (בעברית: **מערכת לווייני הגנה לתקשורת**) הייתה תוכנית שכללה סדרת לווייני תקשורת לאבטחת תקשורת צבאית. המערכת פעלה במסגרת חיל החלל של ארצות הברית. היא עברה לשלב מבצעי בשנת 1968 ופעלה עד לשנת 2007 כאשר הוחלפה בהדרגה על ידי מערכת Wideband Global SATCOM

## היסטוריה
בשנת 1960 DARPA התחילה בפיתוח תקשורת צבאית מבוססת לוויינים. תוכנית Advent הייתה מבוססת על טכנולוגיה שטרם פותחה ולכן התוכנית נסגרה בשנת 1962.יחד עם זאת סוכם על המשך פיתוח וחברת Ford Aerospace זכתה במכרז. פותח לוויין שהיה מסוגל להעביר קצב נתונים 1 Mbps. משקל הלוויין היה 45 ק"ג. הוא היה מתוכנן לפעול במשך 3 שנים. הלוויינים הראשונים שוגרו בשנת 1966, המערכת הוכרזה כמבצעית וכללה 34 לוויינים. כל הלוויינים שוגרו מנמל החלל קייפ קנוורל. הלוויינים סיפקו שירותי תקשורת ליחידות לוחמות במלחמת וייטנאם.

בהמשך היא קיבלה שם Initial Defense Satellite Communication System (IDSCS).

בסוף שנות ה-60 של המאה ה-20 סוכם על פיתוח דור המשך - DSCS II. הלוויינים היו אמורים לספק העברת מידע וקול. על הלוויין הותקן פאנל סולארי שסיפק 535 ואט ובנוסף הותקנו סוללות מצברים. ערוץ תקשורת כלל X band. הלוויין פותח בנורת'רופ גראמן. משקל הלוויינים היה 520–611 ק"ג. הם היו מתוכננים לעבודה במשך 5 שנים. הלוויין הראשון שוגר בשנת 1971. הלוויין האחרון סיים את השירות בשנת 2008. כל הלוויינים שוגרו מנמל החלל קייפ קנוורל ובסך הכול שוגרו 16 לוויינים. הלוויינים היו יכולים לספק שירותי קול ב-1300 ערוצים או מידע בקצב נתונים 100 Mbps.

בשנת 1975 הועברה הזמנה לפיתוח DSCS III. הפיתוח בוצע על ידי ג'נרל אלקטריק ויוז איירקראפט. בהמשך בניית הלוויינים עבדה ללוקהיד קורפוריישן. על הלוויינים הותקנו מספר משגרים ופאנל סולארי בהספק 1700 וואט. משקל הלוויין היה 1235 ק"ג והוא היה מתוכנן לעבודה במשך 10 שנים. הלווין הראשון שוגר בשנת 1982 ושיגורים נמשכו עד לשנת 2003. הלוויינים שוגרו מנמל החלל קייפ קנוורל, הסדרה כללה 14 לוויינים. בין היתר הם היו מנוצלים לתקשורת עם תחנות מחקר אמריקאיות באנטארקטיקה בקצב נתונים 30 Mbps

## קישורים חיצוניים

* מידע על המערכת DSCS III באתר חיל החלל של ארצות הברית
* מידע על הלוויינים של הדור הראשון
* נתונים על שיגורים לווייני idcsp
* נתונים על שיגורים לווייני dscs-2
* נתונים על שיגורים לווייני dscs-2

## הערות שוליים

קטגוריה:לוויינים אמריקאיים
קטגוריה:לווייני תקשורת
קטגוריה:מערכי לוויינים
דייוויד מק'קורמק

**דייוויד ג'וזף מק'קורמק** (באנגלית: **David Joseph McCormack**; נולד ב-2 ביולי 1999) הוא כדורסלן אמריקאי המשחק בעמדת הסנטר באלבה ברלין.

## קריירה
מק'קורמק נולד וגדל בברונקס, ניו יורק, ובגיל שנתיים עברה משפחתו לווירג'יניה. בילדותו, במקביל לכדורסל, מק'קורמק התאמן במספר ענפי ספורט, כמו פוטבול, הדיפת כדור ברזל וזריקת דיסקוס. ב-2018 הוא שיחק במשחק מקדונלד'ס אול-אמריקן והשתתף בנייקי הופ סאמיט, ואז בחר לשחק עבור קבוצת הכדורסל של אוניברסיטת קנזס. בעונת 2022 הוביל את קבוצתו לזכייה באליפות המכללות בכדורסל, תוך שבמשחק חצי הגמר נגד וילאנובה, ב-2 באפריל 2022, קלע מק'קורמק שיא קריירה של 25 נקודות והוסיף 9 ריבאונדים בניצחון קבוצתו 81–65. במשחק הגמר קלע 15 נקודות והוסיף 10 ריבאונדים בניצחון 72–69 על צפון קרוליינה.

לאחר שלא נבחר בדראפט 2022 ב-NBA, ב-28 ביולי 2022 הצטרף לבשיקטש מליגת העל הטורקית. ב-26 ביולי 2023 הצטרף לדרושפאקה הטורקית.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:כדורסלני אוניברסיטת קנזס
קטגוריה:כדורסלני בשיקטש
קטגוריה:כדורסלני דרושפאקה
קטגוריה:ניו יורק: כדורסלנים
קטגוריה:כדורסלני אלבה ברלין
קטגוריה:אמריקאים שנולדו ב-1999
יעקב יוסף הלחמי

**יעקב יוסף הלחמי** (19 באפריל 1933, כ"ד בניסן תרצ"ג – 29 בספטמבר 2019, ערב ראש השנה תש"פ) היה במאי ומפיק טלוויזיה, חוקר עצמאי והיסטוריון קולנוע. בנו של הבמאי חיים הלחמי.

משנת 1953 עסק בקולנוע וטלוויזיה באולפני הסרטה לישראל, ובשנים 1965–1998 היה במאי, מפיק ועורך בטלוויזיה החינוכית הישראלית וחבר בצוות המייסד שלה. חוקר ומרצה להיסטוריה של הסרט הארץ-ישראלי והיהודי המוקדם, חיבר ספרים בתחום הלימוד והמחקר, והיה חבר "DOMITOR" (האיגוד הבינ"ל למחקר הסרט הקדום).

## ביוגרפיה
הלחמי נולד בתל אביב לחיים ולדבורה הלחמי. למד בבית חינוך בתל אביב, היה חניך בתנועת גורדוניה וכנער היה רץ (שליח אופניים) במחתרת ההגנה ופעל ביפו ובתל אביב.

בשירות הצבאי התגייס לגרעין נח"ל קיבוץ צרעה. בשירות המילואים שלו שירת ובין היתר ביחידת ההסרטה של דובר צה"ל כצלם צבאי במלחמות ששת-הימים, ההתשה ויום כיפור. בהמשך שימש כקצין בטיחות בדרכים וכן היה אחראי יחידת שידורי החירום של הטלוויזיה הלימודית.

בשנת 1970, עבר להתגורר ברמת-השרון עם מיכל אשתו ושלושת ילדיו, ושימש כחבר ודרשן בקהילה הרפורמית ובית-הכנסת "דרכי נועם" ברמת-השרון. בהמשך, השלים תואר MSPC בתקשורת ובנוסף לתואר BA במדע המדינה וסוציולוגיה.

הוא נפטר ברמת השרון בערב ראש השנה תש"פ, 29 בספטמבר 2019. לאחר מותו הוקדשה הקרנה לזכרו בסינמטק תל אביב וחברי ארגון Domitor הקדישו לו פרסום.

## קריירה מקצועית
טקסט=יוסי הלחמי|ממוזער|כרטיס ביקור, נאמנות הטלוויזיה החינוכית
הקריירה המקצועית של יוסי הלחמי עיקרה במקצועות הטלוויזיה השונים ומאוחר יותר כחוקר ואקדמאי. ב־1953–1961 פעל בתפקידים שונים בתעשיית סרטים, חלקם טכניים וחלקם אמנותיים, באולפני הסרטה הרצליה. ב־1961–1965 למד באוניברסיטה B.A. סוציולוגיה ומדע המדינה. עבד כפרילנסר בצילום, הפקה ובימוי של סרטי הוראה, עריכת פוזיטיב ונגטיב, תסריטים והדרכה. ב־1965–1998 היה במאי, תסריטאי, מפיק ועורך בטלוויזיה החינוכית והיה חבר בגרעין המייסד שלה ('נאמנות הטלוויזיה הלימודית, הטלוויזיה הלימודית - בשמותיה הקודמים).

בטלוויזיה הלימודית היה שותף כבמאי, מפיק ותסריטאי לתוכניות לימוד האנגלית ("EVERY MAN'S ENGLISH" עם הופעתו הראשונה של דודו טופז על המסך) תוכניות הזהירות בדרכים כמו "אלכסון הוא אסון", "אדום הוא עצור, ירוק זה עבור", "הפוך לאוטו גרר", "עצור בטרם תעבור" בשנות ה-1970 וכן "הדוברמן החברמן" בשנת 1981.

במלחמת לבנון הראשונה, כמי שהיה כאחראי יחידת שידורי החירום של הטלוויזיה, שימש גם ככתב שטח של מגזין 'הערב החדש' וצילם בלבנון.

ב־1998–2019 חקר את תחומי הקולנוע, הציונות וההיסטוריה, עם דגש על הסרט הארץ-ישראלי המוקדם וקולנוע יהודי.

היה חבר בארגון "DOMITOR" (האיגוד הבינ"ל למחקר הסרט הקדום) והשתתף והרצה בפסטיבלים של בולוניה ופורדנונה (כיום: סצ'ילה) שבאיטליה, ובכינוסים בין-לאומיים לנושא הסרט הקדום, בסינמטק הצרפתי בפריז ובמוזיאון הקולנוע הבריטי בברדפורד.

### בית הסרט העברי
בשנת 2007, ייסד את האתר "בית הסרט העברי", אתר לחקר הקולנוע העברי, והיה העורך הראשי שלו.

## פרסומים
* "ויהי מה" (ספר) קובץ מאמרים בהוצאת האוניברסיטה העברית בירושלים, על ראשית הקולנוע הציוני והארץ-ישראלי (1995).
* "רוח רעננה" (ספר), פרשת הסרט הציוני הראשון בארץ ישראל, 1902-1899.
* סדרת "ילקוט מקורות לדברי ימי הסרט הארץ-ישראלי", המרכזת פרסומים בעיתונות בנושא קולנוע בשנים 1921–1934.

## קישורים חיצוניים
* יוסי הלחמי, באתר אישים.
* 

## הערות שוליים

קטגוריה:במאים ישראלים
קטגוריה:בוגרי בית החינוך ע"ש א"ד גורדון
קטגוריה:חברי גרעיני נח"ל
קטגוריה:רמת השרון: אישים
קטגוריה:ישראלים שנולדו ב-1933
קטגוריה:ישראלים שנפטרו ב-2019
יאן קופצקי

**יאן קופצקי** (בצ'כית: **Jan Kupecký**; 3 באפריל 1667 – 16 ביולי 1740) היה צייר דיוקנאות צ'כי בתקופת הבארוק. הוא היה פעיל גם בהונגריה, וינה ונירנברג.

## ביוגרפיה
קופצקי, כמו אנשים רבים באותה תקופה, היה בן להורים פרוטסטנטים מאזורי צ'כיה שביקשו מקלט בהונגריה המלכותית מפני רדיפות דתיות מצד הקתולים. הוא נולד בפזינוק - עיירה ליד פרסבורג.

הוא החל את לימודיו אצל הצייר השווייצרי בנדיקט קלאוס, שהיה פעיל בווינה ובהונגריה המלכותית. בגיל עשרים יצא קופצקי למסע לימודים ארוך באיטליה. ברומא עזר לו להתפרסם הנסיך אלכסנדר בנדיקט סוביסקי, בנו של המלך הפולני יאן סובייסקי. הוא חזר לווינה ב-1709, לאחר עשרים ושתיים שנים שבילה בוונציה וברומא.

לפי הביוגרף שלו בן זמנו, יוהאן קספר פוסלי השווייצרי, קופצקי הפרוטסטנטי, שדבק בדתו של אביו, נותר סגור ומבודד בסביבה הקתולית של וינה, כשהיה נתון בהשפעת החצר והאצולה. תפיסה זו נוגדת חלקית את העובדה שלצייר היו הזמנות משמעותיות מחצר המלוכה בזמן שעבד בווינה. הוא צייר דיוקנאות של דמויות שונות בשושלת המלכותית. בקרלובי וארי אפילו צייר דיוקן של הצאר הרוסי פיוטר הגדול. יצירתו העשירה בתקופה זו כוללת סדרה של דיוקנאות מרהיבים של משפחתו, וחבריו של קופצקי.

בשנת 1733 קופצקי, ברח מוינה עם משפחתו מחשש מרדיפות דתיות, אל נירנברג ועבד שם עד מותו בשנת 1740.

כצייר הדיוקנאות המשמעותי ביותר של גרמניה בת זמנו, הוזמן על ידי נסיכים גרמנים רבים, נכבדי כנסייה עשירים סוחרים ומלומדים, ויצירותיו זכו לפופולריות על ידי הפיכתם לתחריטים אפילו במהלך חייו. באמצעות תלמידיו וחסידיו, השפעתו האמנותית של קופצקי נותרה חיה ונפוצה במשך זמן רב.

## גלריה

 File:Johann Kupezky - Zelfportret van Johann Kupezky met vrouw en zoontje - 3922 - Museum of Fine Arts, Budapest.jpg|האמן ומשפחתו
File:Jan Kupecký - Portrét malíře miniatur Karla Bruniho (1709).jpg|דיוקן, 1709
File:Josef Lemberger jan-kupecky.jpg|דיוקן יוזף למברגר
File:Jan Kupecký - Portrait of Peter I.jpg|הצאר פיוטר הגדול, 1711-12


## קישורים חיצוניים

## הערות שוליים

קטגוריה:ציירים צ'כים
קטגוריה:ציירים הונגרים
קטגוריה:ציירים גרמנים
קטגוריה:ילידי 1667
קטגוריה:נפטרים ב-1740
רמי מרטין

**רמי מרטין** (באנגלית: **Remy Macaspac Martin**; נולד ב-16 ביוני 1998) הוא כדורסלן אמריקאי-פיליפיני המשחק בעמדת הרכז בלאווריו.

## קריירה
מרטין נולד וגדל בלוס אנג'לס, לאב אפרו-אמריקאי ולאם שהיגרה לארצות הברית מהפיליפינים כאשר הייתה בתיכון. מרטין בחר לשחק עבור קבוצת הכדורסל של אוניברסיטת המדינה של אריזונה בשנים 2017–2021. ב-31 בינואר 2019 קלע שיא קריירה של 31 נקודות, והוסיף שמונה אסיסטים, בניצחון 95–88 בהארכה על אוניברסיטת אריזונה. מרטין הכריז כי יתמודד בדראפט 2020 ובדראפט 2021 ב-NBA, אך לבסוף משך את מועמדותו. ב-17 במאי 2021 עבר לאוניברסיטת קנזס והוביל את קבוצתו לגמר אליפות המכללות בכדורסל. במשחק הגמר קלע 14 נקודות, וזכה באליפות.

לאחר שלא נבחר בדראפט 2022 ב-NBA, התמודד מרטין בדראפט ליגת הפיתוח של ה-NBA ונבחר על ידי קליבלנד צ'ארג' במקום ה-40, אך לאחר מחנה האימונים לא הצליח להשתלב בסגל הבכיר של הקבוצה. ב-11 בנובמבר 2022 הצטרף ללאווריו מליגת העל היוונית.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אמריקאים
קטגוריה:לוס אנג'לס: כדורסלנים
קטגוריה:כדורסלני אוניברסיטת המדינה של אריזונה
קטגוריה:כדורסלני אוניברסיטת קנזס
קטגוריה:כדורסלני לאווריו
קטגוריה:אמריקאים ממוצא פיליפיני
קטגוריה:אמריקאים שנולדו ב-1998
אנטונין מאחק

**אנטונין מאחק** (בצ'כית: **Antonín Machek**; 31 באוקטובר 1775 – 18 בנובמבר 1844) היה צייר צ'כי בסגנון הקלאסי והבידרמאייר. הוא נודע בעיקר בזכות הפורטרטים שלו.

## ביוגרפיה
הוא נולד למשפחה של חקלאים חוכרים. אביו עבד גם כחייט ובמהלך הקיץ היה מועסק כמוזיקאי במעונו הסמוך של הבישוף יאן לאופולד היי. אביו נפטר ב-1785, כאשר אנטונין היה בן עשר.

אמו הייתה חולה מכדי לטפל בו, אז הכומר המקומי הציג אותו בפני הבישוף היי, שלקח אותו כחניך לציור. הוא נסע עם הבישוף לפראג בשנים 1790 ו-1792 לצורך הכתרתם של ליאופולד השני ופרנץ הראשון כמלכי בוהמיה. לאחר הביקור השני, הוא נשאר שם כדי ללמוד. הבישוף נפטר זמן קצר לאחר ההכתרה, אז הוא הפך לחניך צמוד לצייר הפרסקו ולמעצב אנטונין טובורה (1747–1807) ובילה את ערביו בלימוד רישום אצל לודוויק קוהל. בשנת 1796, הוא זכה בפרס בתחרות בחסות "חברת הידידים הפטריוטים של האמנויות". לאחר מכן, הבישוף החדש, מריה ת'דאוס פון טראוטמנדורף, נתן לו את עבודת עיטור הקפלה של הטירה.

כשאמו נפטרה ב-1798, הוא מכר את בית המשפחה, עבר לווינה ונרשם לאקדמיה לאמנויות. שנגמר לו הכסף ב-1801 וחזר לבוהמיה, התיישב ב-Hradec Králové ועבד כצייר פורטרטים. שנה לאחר מכן, הוא החליט להיות אמן נודד - נסע בצפון אוסטריה והקים סדנאות לציור פורטרטים בלינץ ובשטייר. ב-1813 הוא שהה בפראג, התחתן והתערב בחוגים פטריוטים צ'כיים. הוא גם שמר על קשרים עם האקדמיה לאמנויות יפות בעיר, במיוחד עם הפרופסורים פרנטישק טקדליק ויוזף ברגלר, שלימדו אותו ליטוגרפיה וטכניקות גרפיות אחרות. הוא החליף את קארל פוסטל כצייר תעפורות בתיאטון אוסטייס.

בשנת 1835, הוא היה אחד מאלה שהביעו מחאה רשמית על התוכן הגרמני ברובו של הקורסים באקדמיה ועל אוזלת היד לכאורה של המנהל שלה. בסך הכל, הוא יצר למעלה מ-300 דיוקנאות, שרבים מהם הפכו לליטוגרפיות על ידי תלמידו, פרנטישק שר (1804–1864).

## גלריה

File:AntoninMachek-BarboraSmetanova.jpg
File:Antonín Machek Henrietta Ritter von Rittersberg after 1827 after.jpg
File:Antonín Machek - Alois Jelen in the Role of Max.jpg
File:Rabbi Rapoport-Machek.jpg


## קישורים חיצוניים

## הערות שוליים

קטגוריה:ציירים צ'כים
קטגוריה:ילידי 1775
קטגוריה:נפטרים ב-1844
גריידי דיק

**גריידי ריד דיק** (באנגלית: **Gradey Reed Dick**; נולד ב-20 בנובמבר 2003) הוא כדורסלן אמריקאי המשחק בעמדות הקלע והסמול פורוורד בטורונטו ראפטורס מליגת ה-NBA.

## קריירה
דיק נולד וגדל בוויצ'יטה, קנזס, ושיחק בתיכונים מקומיים. לאחר שסיים תיכון, נבחר לשחק במשחק מקדונלד'ס אול-אמריקן ובנייקי הופ סאמיט, וזכה בפרסים נוספים. הוא קיבל הצעות מאוניברסיטאות רבות, ובחר לשחק עבור קבוצת הכדורסל של אוניברסיטת קנזס. בהופעת הבכורה שלו בקבוצה קלע 23 נקודות והוסיף 2 ריבאונדים, 2 חטיפות ואסיסט אחד בניצחון 89–64 על אומהה. בעונת 2022/2023 העמיד ממוצעים של 14.1 נקודות, 5.1 ריבאונדים, 1.7 אסיסטים ו-1.4 חטיפות למשחק. ב-31 במרץ 2023 הכריז כי יתמודד בדראפט 2023 ב-NBA. ונבחר ממקום ה-13.

## קישורים חיצוניים

## הערות שוליים

קטגוריה:אמריקאים ילידי קנזס
קטגוריה:ויצ'יטה: אישים
קטגוריה:כדורסלנים אמריקאים
קטגוריה:קנזס: כדורסלנים
קטגוריה:כדורסלני אוניברסיטת קנזס
קטגוריה:אמריקאים שנולדו ב-2003
נועצת מבט

"**נועצת מבט**" הוא סינגל שהוקלט על ידי הזמר הישראלי עומר אדם. הוא יצא לאור ב-30 באפריל 2014 על ידי חברת התקליטים NMC, כסינגל מתוך אלבום האולפן הרביעי של הזמר, מודה אני. נכתב על דיי משה בן אברהם והופק על ידי אסף צרויה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.7 מיליון השמעות. הווידאו קליפ הרשמי פורסם ביום צאת השיר בערוץ היוטיוב של אדם. זהו קליפ מילים, שמלווה לתמונות עיניו של הזמר. נכון לאוגוסט 2025 עומד מונה הצפיות של הקליפ על למעלה מ-28 מיליון צפיות.

ב-15 במאי 2014 נכנס למצעד הפזמונים העבריים השבועי של המוביל הארצי במקום הראשון – שם שהה שבועיים רצופים. הוא יצא מהדירוג ב-10 ביולי אותה השנה, לאחר שמונה שבועות לא רצופים.

## מיקומי שיא

## הערות שוליים

קטגוריה:שירי עומר אדם
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
קרלוס דל סרו גרנדה

**קרלוס דל סרו גרנדה** (בספרדית: **Carlos Del Cerro Grande**; נולד ב-13 במרץ 1976) הוא שופט כדורגל ספרדי לשעבר, שהיה חבר בדרג שופטי העילית של אופ"א.

## קריירת שיפוט
ב-15 ביוני 2021, שפט דל סרו לראשונה במשחק בין-לאומי גדול. הוא ניהל את המשחק בין הנבחרות צרפת וגרמניה במסגרת משחקי שלב הבתים של יורו 2020. לאחר המשחק, הוא ספג ביקורות רבות על כך שלא שרק לפנדל לטובת נבחרת צרפת בעקבות עבירה שעשה שחקן נבחרת גרמניה.

## קישורים חיצוניים

קטגוריה:שופטי כדורגל
קטגוריה:שופטי כדורגל ספרדים
קטגוריה:ספרדים שנולדו ב-1976
לא צפוי

"**לא צפוי**" הוא סינגל שהוקלט על ידי הזמרים הישראליים עומר אדם ושרית אביטן. הוא יצא לאור ב-27 בינואר 2014, על ידי חברת התקליטים NMC, כסינגל שלא מתוך אלבום אולפן. נכתב והולחן על ידי שי אלמגור, ליאור מיארה ואלירן אביטל והופק על ידי ציקי זנתי.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה ממאה אלף השמעות. הווידאו קליפ הרשמי שלו פורסם ב-28 בינואר בערוץ היוטיוב הרשמי של אדם. על-אף שנכתב שם כי השיר עתיד להיכלל באלבומו הרביעי, מודה אני, בחרו המפיקים שלא לצרפו לרשימת הרצועות. נכון לאפריל 2023 עומד מונה הצפיות של הקליפ על למעלה מ-6.5 מיליון צפיות.

## מיקומי שיא

## הערות שוליים

קטגוריה:שירי עומר אדם
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
Austin Powers: The Spy Who Shagged Me (פסקול)

***Austin Powers: The Spy Who Shagged Me*** הוא פסקול סרט הקומדיה האמריקאי "אוסטין פאוורס: המרגל שתקע אותי" (1999), שהפיקו מפיקים מוזיקליים שונים. הפסקול יצא לאור ב-1 ביוני 1999, בחברת התקליטים מאבריק רקורדס. פסקול הסרט כולל את הלהיט "Beautiful Stranger" של מדונה. השיר זכה בפרס גראמי בשנת 2000. מייק מאיירס מופיע בתור אוסטין פאוורס בקליפ, בבימויו של ברט ראטנר. סינגל נוסף "" מאת מל בי, הופץ ב-28 ביוני 1999. הוא הגיע למקום ה-13 במצעד הסינגלים הבריטי.

ד"ר איוול ביצע גם פרודיה לגרסת הכיסוי הפופולרית של ויל סמית' מ-1997 לקלאסיקה של גרובר וושינגטון ג'וניור "Just the Two of Us".

## רקע
"American Woman", סינגל נוסף מהפסקול בביצוע לני קרביץ, הופץ כסינגל ונכלל מאוחר יותר במהדורה המחודשת של האלבום החמישי של קרביץ ב-1999. הגרסה הגיעה ל-20 העליונים באוסטרליה, פינלנד, איטליה, ניו זילנד וספרד, כמו גם מקום 26 בקנדה ו-49 במצעד הבילבורד הוט 100 האמריקאי. הגרסה של קרביץ איטית ועדינה יותר מהמקור, ללא סולו הגיטרה; מאוחר יותר הוא אמר לרנדי בכמן שהסיבה שבגללה דילג על קטע הגיטרה היא "לא הצלחתי ליצור את הסאונד. לא הצלחתי לקבל את הטון". הווידאו קליפ (בבימויו של פול האנטר) כלל את השחקנית הת'ר גרהאם (שכיכבה ב"המרגל שתקע אותי"); הנושאים הפוליטיים המקוריים של השיר הוחלפו במידה רבה בסקס אפיל. ב-1999, קרביץ ולהקתו הצטרפו ל-The Guess Who  וביצעו יחד את "American Woman" בטקס פרסי הווידאו של MuchMusic. הפסקול נמכר בלמעלה ממיליון עותקים בארצות הברית.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:פסקולים מ-1999
קטגוריה:פסקולי סרטים
קטגוריה:פסקולים באנגלית
קטגוריה:אלבומי חברת מאבריק רקורדס
Human (אלבום של ת'רי דייז גרייס)

***Human*** הוא אלבום האולפן החמישי של להקת הרוק הקנדית ת'רי דייז גרייס. האלבום יצא לאור ב־31 במרץ 2015 בחברת התקליטים RCA רקורדס. זהו האלבום הראשון של הלהקה עם הסולן מאט וואלסט, שהחליף את הסולן הקודם אדם גונטיאר שפרש מהלהקה בשנת 2013. לצורך קידום האלבום, יצאה הלהקה לסיבוב הופעות בשם "Human Tour".

## סינגלים
ב־1 באפריל 2014 יצא הסינגל הראשון מהאלבום, "Painkiller", דרך אייטונס, וב־8 באפריל הופץ לתחנות הרדיו בארצות הברית. הסינגל הגיע למקום הראשון במצעד שירי הרוק המיינסטרימי של מגזין בילבורד.

הסינגל השני, "I Am Machine", יצא בספטמבר 2014 וגם הוא הגיע לראש מצעד הרוק המיינסטרימי. הסינגל השלישי, "Human Race", יצא לאור ב־23 במאי 2015, והסינגל הרביעי, "Fallen Angel", יצא ב־15 בספטמבר 2015.

## רצועות
ת'רי דייז גרייס (ניל סנדרסון, ברי סטוק, בראד וולסט ומאט וולסט) והמפיק גאווין בראון, יחד עם כותבים נוספים כמפורט מטה

## נתוני מכירות

## קישורים חיצוניים

## הערות שוליים

קטגוריה:אלבומי ת'רי דייז גרייס
קטגוריה:אלבומים באנגלית
קטגוריה:אלבומי מטאל
קטגוריה:אלבומי זהב בארצות הברית
A Very Special Christmas (אלבום)

***A Very Special Christmas*** (בעברית: **חג מולד מיוחד מאוד**) הוא האלבום הראשון בסדרת *[[A Very Special Christmas]]* של אלבומי אוסף בנושא חג המולד שהופקו לטובת הספיישל אולימפיקס. האלבום יצא ב-12 באוקטובר 1987, וההפקה נוהלה על ידי ג'ימי איובין עבור A&M רקורדס. בזכות האלבום גויסו מיליוני דולרים לספיישל אולימפיקס.

העטיפה עוצבה על ידי קית' הרינג. ב-16 בינואר 1998, האלבום קיבל את תואר הפלטינה המרובעת על ידי איגוד תעשיית ההקלטות האמריקאי (RIAA).

נכון לנובמבר 2014, *A Very Special Christmas* הוא אלבום חג המולד/חג ה-19 הנמכר ביותר בארצות הברית בתקופת ה-SoundScan שעקבו אחרי מכירת המוזיקה (מרץ 1991 – היום), לאחר שנמכר ב-2,520,000 עותקים לפי SoundScan.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אוסף מ-1987
קטגוריה:אלבומי חג המולד מ-1987
קטגוריה:A Very Special Christmas
קטגוריה:אלבומי אוסף באנגלית
קטגוריה:אלבומי חברת A&M רקורדס
לודים

**לוּדִים** (בדברי הימים הכתיב הוא: **לוּדִיים**) היה עם, שהיה בנו של מצרים, שהוא נכדו של חם ונינו של נח.

המקראות מתייחסים אליהם כאל "מושכי קשת", ולפיכך שימשו שכירים בצבא מצרים.

## זיהוי
בנבואות ירמיהו ויחזקאל מוזכרים הלודים כסמוכים לכוש ופוט, שכניהם של מצרים, אך ישעיהו מזכיר אותם כסמוכים אל תרשיש ופול ואל תובל ויוון.

יהושע מאיר גרינץ שיער, על פי האמור בספר ישעיהו ובמקורות קדומים נוספים, שהלודים ישבו תחילה בחוף אנטוליה, ולאחר זמן נדחקו בימי פולשים יוונים לפנים הארץ.

## בספרות הרבנית
התרגומים הארמים תרגמו: נִיוְטָאֵי. וכנראה כונתם ליושבי החוף שעל יד הנילוס בסבניס.

רב סעדיה גאון תרגם "אלתנסיין" כלומר יושבי תוניסיה.

בבראשית רבה מובא כי הכתיב בעל ה-י' הכפולה בא לרמז על כך שהיו יורדי ים (לוד ים).

אודות הלודים המוזכרים בגמרא רש"י מפרש: "לודים, אומה שקורין קנילינש ואוכלי אדם הן והם רעבתנין". הגמ' מציינת כי היו אנשים חסרי כל שמכרו עצמם לאומה זו בתקווה שמישהו יפדה אותם.

## הערות שוליים

קטגוריה:בני חם
ל'אס דו פלאפל

**לא'ס דו פלאפל** (**L'As du Fallafel**) היא מסעדה מזרח תיכונית כשרה הממוקמת ברחוב Rue des Rosiers  בפלעצל, האזור (הגטו) היהודי ששוכן במארה ברובע הרביעי של פריז, צרפת. המסעדה ידועה וזוכה לשבחים בשל מנות הפלאפל המוגשות בה יחד עם חצילים וחומוס.

## המסעדה
המנות במסעדה מבוססות על המטבח הצפון-אפריקאי  ועל המטבח המזרח-תיכוני. בשל הפופולריות של המסעדה ומקומות הישיבה הצפופים, התור למסעדה עשוי להתארך מאוד בשעות הצהריים העמוסות. המסעדה סגורה בשבת.

## ביקורת
מארק ביטמן  טען במדור הטיולים של הניו יורק טיימס כי "זהו יעד הפלאפל בפריז ובאירופה בכלל". זוהי המסעדה האהובה על לני קרביץ, מוזיקאי אמריקאי שמוצאו יהודי.

## גלריה

תמונה:Line_for_L'As_Du_Fallafel.JPG|תור של אנשים, תיירים ומקומיים, המחכים בתור על מנת לקנות את הפלאפל של ל'אס דו פלאפל
תמונה:Falafel_from_L'As_Du_Fallafel.JPG|מנת הפלאפל של ל'אס דו פלאפל


## קישורים חיצוניים

## הערות שוליים

קטגוריה:פריז: מסעדות
קטגוריה:יהדות פריז
קטגוריה:הרובע הרביעי של פריז
טינה קרול

**טטיאנה הריהוריבנה ליברמן** (באוקראינית: **Тетяна Григорівна Ліберман**; נולדה ב-25 בינואר 1985), המוכרת בשם הבמה **טינה קרול** (**Тіна Кароль**), היא זמרת, שחקנית ומנחת טלוויזיה אוקראינית. היא ייצגה את אוקראינה באירוויזיון 2006, עם השיר "Show Me Your Love", שהגיע למקום השביעי. מאז הייתה שופטת ב-*[[Holos Krainy]]*  ושופטת ב-*[[Vidbir]]* , קדם האירוויזיון האוקראיני.

היא הופיעה בגמר אירוויזיון 2023.

## חיים אישיים
ב-15 ביוני 2008, נישאה טינה למפיק המוזיקלי שלה, יבהן אוהיר  (1980–2013). ב-18 בנובמבר 2008, קרול ילדה את בנם היחיד, ונימין אוהיר.

בעלה של טינה, יבהן אוהיר, נפטר ב-28 באפריל 2013 מסרטן הקיבה, בהיותו בן 32.

כשנשאלה על ידי JTA ב-2006 האם היא מזדהה כיהודיה, לאחר שאביה של קרול הוא יהודי, היא ענתה כי: "אני לא אוהבת לדבר על זיהוי עצמי, אני מרגישה פשוט בן אדם, שהגיע לעולם הזה כדי לעשות שינוי. הייתה תקופה בחיי שבה החלטתי על אמונתי הדתית, אבל עכשיו אני חושב שמצאתי את עמדתי בנושא. אני מאמינה באלוהים, אבל אני לא מזדהה עם אף דת מסוימת."

## דיסקוגרפיה
### אלבומי אולפן
* 2006: *Show Me Your Love*
* 2007: *Полюс притяжения*
* 2010: 
* 2014: *Помню*
* 2017: *Интонации*
* 2020: *Найти своих*
* 2021: *Красиво*
* 2021: *Молода кров*
* 2022: *Scandal*

### מיני-אלבומים
* 2006: *Ноченька*
* 2021: *Двойной рай*
* 2022: *Leleka*

### אלבומי לייב
* 2014: *Сила любви и голоса*
* 2015: *Я всё ещё люблю*
* 2018: *Интонации*
* 2020: *Юбилейный*
* 2021: *Красиво*
* 2021: 

### אלבומי אוסף
* 2014: *Девять песен о войне*
* 2015: *Колядки*
* 2016: *Всі хіти*
* 2019: *Плейлист весны*
* 2022: *Українські пісні*

## קישורים חיצוניים

* 

## הערות שוליים

קטגוריה:משתתפי אירוויזיון 2006
קטגוריה:נציגי אוקראינה באירוויזיון
קטגוריה:אוקראיניות שנולדו ב-1985
קטגוריה:אוקראינים שנולדו ב-1985
A Very Special Christmas

[ממוזער|245x245px|גרפיקת העטיפה של [קית' הרינג, המופיעה בכל האלבומים של *A Very Special Christmas*.]]
***A Very Special Christmas*** הוא השם של סדרה מתמשכת של אלבומי אוסף מוזיקת חג המולד המוקלטים עבור הספיישל אולימפיקס. הסדרה כוללת שירים המבוצעים על ידי אמנים ממגוון סוגות מוזיקליות, כמו U2, סטיבי ניקס, בון ג'ובי, מדונה, הסמאשינג פאמפקינס, נו דאוט, ויטני יוסטון, ראן די אם סי, ג'ייסון מראז, וילי נלסון, ברוס ספרינגסטין וטום פטי ושוברי הלבבות.

*A Very Special Christmas* היה הרעיון של המפיק המוזיקלי ג'ימי איובין, שרצה להפיק אלבום חג המולד כאמצעי להנצחת אביו. הרעיון הוצע על ידי ויקי אשתו של איובין, כיוון שהיא הייתה מתנדבת בארגון. הרב אלפרט וג'רי מוס, מייסדי A&M רקורדס, יחד עם בובי שריבר, עזרו למשפחה לממש את הפרויקט.

מאז יציאת האלבום הראשון ב-1987, הסדרה גייסה למעלה מ-100 מיליון דולרים לספיישל אולימפיקס, יותר מכל סדרת הטבות אחרת. עטיפות כל האלבומים מעוצבות כאחד: ציור קו פשטני של אדם מחזיק תינוק (ייצוג מופשט של מרים אוחזת בישו התינוק) מאת קית' הרינג בסגנונו הרגיל. כל אלבום מאופיין בעטיפה עם ערכת צבעים שונה.

## סדרת ''A Very Special Christmas''
להלן סדרת האלבומים שיצאו במרוצת השנים:
* *[[A Very Special Christmas (אלבום)|A Very Special Christmas]]* (A&M רקורדס, 1987)
* *[[A Very Special Christmas 2]]* (A&M רקורדס, 1992)
* *[[A Very Special Christmas 3]]* (A&M רקורדס, 1997)
* ** (A&M רקורדס, 1999)
* *[[A Very Special Christmas 5]]* (A&M רקורדס, 2001)
* *[[A Very Special Acoustic Christmas]]* (לוסט הייווי רקורדס, 2003)
* *[[A Very Special Christmas 7]]* (A&M רקורדס/UMe, 2009)
* *[[A Very Special Christmas: 25 Years Bringing Joy to the World]]* (ביג משין רקורדס, 2012)
* *A Very Special Christmas: Bringing Peace on Earth* (וורלד רקורדס/קורב רקורדס, 2012)
* *ICON: A Very Special Christmas* (A&M רקורדס/UMe, 2013)

## קישורים חיצוניים
* 

## הערות שוליים

*
קטגוריה:סדרות אלבומי אוסף
קטגוריה:ספיישל אולימפיקס
יהדות סן מרינו

[ממוזער|מיקומה של [סן מרינו (ירוק כהה, במרכז העיגול) באירופה]]
**יהדות סן מרינו** מתועדת כבר מימי הביניים. סן מרינו היא מדינה קטנה השוכנת כולה בתוך גבולות איטליה והקהילה היהודית בה נוכחת לפחות 600 שנה.

האזכור הראשון של יהודים בסן מרינו מתוארך לסוף המאה ה-14, במסמכים רשמיים המתעדים את העסקאות של היהודים. לאורך המאות ה-15 עד ה-17 ישנם מסמכים רבים המתארים את היחסים עם היהודים ומאמתים את נוכחותה של קהילה יהודית בסן מרינו. כאשר החלטות בנוגע ליהודים ולמקצועותיהם התקבלו שוב ושוב על ידי הממשלה במאות ה-16 וה-17. בין היתר, היהודים חויבו לענוד תגים מיוחדים ולהתנהל תחת הגבלות מסוימות, אך גם זכו להגנה רשמית מהממשלה ומעולם לא נאלצו לחיות בגטו. במאות ה-18 וה-19 מספר היהודים בקהילה פחת בהדרגה.

במהלך מלחמת העולם השנייה, סן מרינו הייתה אזור מקלט ליותר מ-100,000 איטלקים איטלקים ויהודים שסבלו מרדיפות הנאצים והאיטלקים. נכון לשנת 2012 חיים בסן מרינו רק מספר קטן של יהודים.

## ראו גם
* יהדות איטליה

## הערות שוליים

קטגוריה:סן מרינו: היסטוריה
סן מרינו
ענמים

**עֲנָמִים** היה עם, שהיה בנו של מצרים, שהוא נכדו של חם ונינו של נח.

בבראשית רבה מובא כי בשמם רמוז שהיו יורדי ים – "ענמי ים".

התרגומים הארמיים תרגמו: מַרְטִיוֹטָאֵי (מָרְיוֹטָאֵי), וכוונתם כנראה לתושבי מחוז מריאוטיס במצרים התחתונה, ממערב לאלכסנדריה.

רב סעדיה גאון תרגם אלאסכנדריין, וכוונתו ליושבי מחוז אלכסנדריה.

יהושע מאיר גרינץ שיער, על פי מקורות קדומים, שהענמים הם תושבי קדומים של האיים האגאיים.

## הערות שוליים

קטגוריה:בני חם
סוניה (זמרת)

**סוניה אוונס** (באנגלית: **Sonia Evans**; נולדה ב-13 בפברואר 1971), הידועה בשם הבמה **סוניה** (**Sonia**), היא זמרת פופ בריטית.

## קריירה
ב-12 ביוני 1989, היא הוציאה את הסינגל "You'll Never Stop Me Loving You". השיר הגיע, בשיאו, למקום הראשון במצעד הסינגלים הבריטי, במצעד הסינגלים האירי ובאירופה הוט 100.

ב-25 בספטמבר 1989, היא הוציאה את הסינגל "Can't Forget You". השיר הגיע, בשיאו, למקום ה-17 במצעד הסינגלים הבריטי, ולמקום החמישי במצעד הסינגלים האירי.

ב-27 בנובמבר 1989, היא הוציאה את הסינגל "Listen to Your Heart". השיר הגיע, בשיאו, למקום העשירי במצעד הסינגלים הבריטי.

במרץ 1990, היא הוציאה את הסינגל "Counting Every Minute". השיר הגיע, בשיאו, למקום ה-16 במצעד הסינגלים הבריטי.

ה-11 ביוני 1990, היא הוציאה, בשיתוף פעולה עם ביג פאן , את הסינגל "You've Got a Friend". השיר הגיע, בשיאו, למקום ה-14 במצעד הסינגלים הבריטי.

ב-13 באוגוסט 1990, היא הוציאה גרסת כיסוי לשיר "The End of the World" של סקיטר דייוויס . גרסת הכיסוי הגיעה, בשיאה, למקום ה-18 במצעד הסינגלים הבריטי ובמצעד הסינגלים האירי.

ב-20 במאי 1991, היא הוציאה את הסינגל "Only Fools (Never Fall in Love)". השיר הגיע, בשיאו, למקום העשירי במצעד הסינגלים הבריטי.

ב-19 באוגוסט 1991, היא הוציאה גרסת כיסוי לשיר "Be Young, Be Foolish, Be Happy" של The Tams . גרסת הכיסוי הגיעה, בשיאה, למקום ה-22 במצעד הסינגלים הבריטי, למקום ה-23 במצעד הסינגלים האירי, ולמקום ה-13 במצעד השירים העכשוויים למבוגרים.

ב-4 בנובמבר 1991, היא הוציאה גרסת כיסוי לשיר "You to Me Are Everything" של The Real Thing . גרסת הכיסוי הגיעה, בשיאה, למקום ה-13 במצעד הסינגלים הבריטי, ולמקום ה-14 במצעד הסינגלים האירי.

ב-31 באוגוסט 1992, היא הוציאה גרסת כיסוי לשיר "Boogie Nights" של Heatwave . גרסת הכיסוי הגיעה, בשיאה, למקום ה-30 במצעד הסינגלים הבריטי.

ב-1992, היא התארחה בשיר "We've Got the Power" של הגלידיאטורים. השיר הגיע, בשיאו, למקום ה-90 במצעד הסינגלים הבריטי.

ב-19 באפריל 1993, היא הוציאה את השיר "Better the Devil You Know". עם שיר זה, היא ייצגה את הממלכה המאוחדת באירוויזיון 1993, שבסופו של דבר סיימה במקום השני. כמו כן, השיר הגיע, בשיאו, למקום ה-15 במצעד הסינגלים הבריטי.

ב-18 ביולי 1994, היא הוציאה גרסת כיסוי לשיר "Hopelessly Devoted to You" של אוליביה ניוטון-ג'ון. גרסת הכיסוי הגיעה, בשיאה, למקום ה-61 במצעד הסינגלים הבריטי.

ב-16 בדצמבר 1995, היא הוציאה גרסת כיסוי לשיר "Wake Up Everybody" של הרולד מלווין & דה בלו נוטס . גרסת הכיסוי הגיעה, בשיאה, למקום ה-155 של מצעד הסינגלים הבריטי.

היא הופיעה בגמר אירוויזיון 2023.

## דיסקוגרפיה
### אלבומי אולפן
* 1990: *Everybody Knows*
* 1991: *Sonia*
* 1993: *Better the Devil You Know*
* 1998: *Love Train – The Philly Album*

### אלבומי אוסף
* 2007: *Greatest Hits*
* 2021: *The Collection*
* 2021: *Everybody Knows: The Singles Box Set*

## קישורים חיצוניים

* 

## הערות שוליים

קטגוריה:זמרות בריטיות
קטגוריה:משתתפי אירוויזיון 1993
קטגוריה:נציגי הממלכה המאוחדת באירוויזיון
קטגוריה:בריטיות שנולדו ב-1971
קטגוריה:בריטים שנולדו ב-1971
ליאת ברטוב-שדה

**ליאת ברטוב-שדה** (נולדה ב-28 באוגוסט 1974) היא מגישת טלוויזיה, שדרנית רדיו, קריינית, מנחת טקסים וכנסים ושחקנית ישראלית.

## ביוגרפיה
ליאת ברטוב-שדה נולדה בראשון לציון שם התגוררה עד גיל 9, אז עברה עם משפחתה לשכונה הצבאית ביבנה. בין השנים 1978–1980 התגוררה בקליפורניה, ארצות הברית, בעקבות שליחות של אביה מטעם חיל האוויר.

את עיסוקה בתקשורת החלה בגיל 15 כשהייתה כתבת נוער בשבועון "מעריב לנוער".

את לימודיה סיימה במגמה ריאלית-פיזיקלית + קולנוע בתיכון גינסבורג ביבנה. את שירותה הצבאי עשתה בחיל האוויר, כפקידת מבצעים בבסיס חצרים. לאחר שירותה הצבאי עבדה כדיילת אוויר באל-על במשך כ-5 שנים.

ברטוב-שדה היא בעלת תואר ראשון בתקשורת וניהול מהמכללה למינהל. כמו כן למדה לאורך השנים משחק, תסריטאות והגשה מול מצלמה במסגרות שונות. עבדה כשדרנית ברדיו תל אביב וכעורכת ומגישת מבזקים בחדשות 13. כמו כן הגישה פינות והשתתפה בפאנלים בתוכניות שונות בערוץ בהן "סוגר עניין עם שי גולדן" ו"פותחים יום".

ברטוב-שדה מגישה חדשות ותוכניות אקטואליה בערוץ כנסת, בהן "מושג באזרחות", "קפיצה בזמן", "קולות של שינוי", "החדשות הטובות" ו"פלאשבק פוליטי".

בנוסף עובדת כקריינית פרסומות – בטלוויזיה וברדיו, מקריינת לסרטי תדמית, מענים קוליים, פרומואים ועוד, בעברית ובאנגלית. כמו כן מנחה טקסים, אירועים וכנסים.

בין השנים 2010–2018 הייתה ברטוב-שדה בצוות כותבי השאלות של שעשועוני טריוויה טלוויזיוניים, בהם "המרדף", "לעוף על המיליון", "אחד נגד 100". כמו כן פרסמה טורים בעיתון "העיר" ובאתר onlife.

### חיים אישיים
ברטוב-שדה מתגוררת בתל אביב, נשואה ואם לשניים.

## קישורים חיצוניים

* 
* קפיצה בזמן באתר ערוץ כנסת.
* מושג באזרחות באתר ערוץ כנסת.
* קולות של תמיכה באתר ערוץ כנסת.
* קולות של שינוי באתר ערוץ כנסת.
* החדשות הטובות באתר ערוץ כנסת.
* פלאשבק פוליטי באתר ערוץ כנסת.
* 
* 
* 
* 
* ליאת ברטוב-שדה, באתר "תאריקה זוהר - ייצוג אמנים"

## הערות שוליים

קטגוריה:קרייניות רדיו ישראליות
קטגוריה:מגישים בערוץ כנסת
קטגוריה:דיילות אל על
קטגוריה:ישראליות שנולדו ב-1974
ביל בוטרל

**ויליאם א. בוטרל** (באנגלית: **William A. Bottrell**; נולד ב-27 באוקטובר 1952) הוא מפיק מוזיקלי וכותב שירים אמריקאי. הוא שיתף פעולה עם מייקל ג'קסון, מדונה, Electric Light Orchestra ושריל קרואו. בשנת 1990 היה שותף להפקת הלהיט "Sooner or Later" מאת מדונה, שזכה בפרס אוסקר לשיר המקורי הטוב ביותר.

## ביוגרפיה
בין 1967 ל-1970, בוטטרל למד בתיכון הבכיר בעמק קרסנטה בלה קרסנטה, קליפורניה, ואת תקופתו הקצרה (1968–1969) בבית הספר הבין-לאומי של פרנקפורט באוברורסל, מערב גרמניה. הוא סיים את לימודיו ב-1970 בתיכון בקרסנטה ואלי. הוא למד באוניברסיטת קליפורניה, סנטה ברברה בין 1970 ל-1972, ולמד לתואר ראשון במוזיקה.

ב-1974 התחתן עם אליזבת ג'ורדן, אותה הכיר בתיכון. באותה שנה, בוטרל קיבל את הפרויקט הראשון שלו במוזיקה, כמהנדס באולפן ההקלטות של קליפורניה בהוליווד. ב-1978, הוא עבר לאולפני סאונדקאסל בסילברלייק, שם פגש את ג'ף לין, שבסופו של דבר שכר אותו לעבוד עם ELO. בשנת 1979 נולדה בתו אדריאן. שנות ה-80 הושקעו בעבודה עצמאית באירופה ולוס אנג'לס, עם האמנים: הג'קסונים, ELO, מייקל ג'קסון, מדונה, ג'ורג' האריסון, סטארשיפ וטום פטי. בתו השנייה לורה, נולדה בשנת 1983. הוא עבד עבור מייקל ג'קסון בביתו באנצ'ינו בין 1983 ל-1986, וערך רצועות מתוך *[[Bad]]*. ב-1988, בוטרל היה שותף להפקת האלבום, *Aliens Ate My Buick* של תומאס דולבי. ב-1989, ג'קסון ביקש ממנו להפיק, להנדס ולכתוב שירים לאלבומו *[[Dangerous (אלבום של מייקל ג'קסון)|Dangerous]]*, והיה שותף בכתיבת הלהיט הגדול ביותר מהאלבום, "Black or White". הוא שהה במשך שבעה שבועות במקום הראשון במצעד הבילבורד הוט 100 בסתיו 1991.

בנו של בוטרל, ויליאם, נולד בנסיבות קשות בשנת 1990. באותה שנה בנה בוטרל אולפן הקלטות משלו, טודה הול סטודיו, בסמוך לפסדינה פליי-האוס בפסדינה, קליפורניה, וערך ג'אם סשן שבועי. אותו המקום נקרא "מועדון המוזיקה של ליל שלישי". אחד מהאמנים המוכרים ביותר שפרצו מכך, הייתה שריל קרואו, שאלבום הבכורה שלה משנת 1993 (שהופק ונכתב בשיתוף בוטרל) נקרא *Tuesday Night Music Club*. הסינגל שלה "All I Wanna Do" מאותו אלבום זכה בפרס גראמי להקלטת השנה בטקס ה-37 שאירע ב-1994. האלבום עצמו זכה בשני גראמי נוספים ונמכר בלמעלה מ-3.8 מיליון עותקים בארצות הברית. ב-1999 הקים בוטרל קבוצה בשם הסטוקמן. קבוצה זו נודעה ברחבי צפון קליפורניה בזכות המופעים שלה בסגנון הקברט.

## קישורים חיצוניים
* 

## הערות שוליים

קטגוריה:זוכי פרס גראמי
קטגוריה:בוגרי אוניברסיטת קליפורניה בסנטה ברברה
קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1952
Inner City Blues: The Music of Marvin Gaye

***Inner City Blues: The Music of Marvin Gaye*** (בעברית: **בלוז העיר הפנימית: המוזיקה של מרווין גיי**) הידוע גם בשם ***Inner City Blues: A Tribute to Marvin Gaye*** הוא אלבום מחווה לזמר הנשמה מרווין גיי שנפטר ב-1984. הוא יצא ב-1995 בהוצאת מוטאון רקורדס. האלבום לא זכה להצלחה במצעדי המוזיקה והמכירות שלו היו נמוכות. מבקרים רבים מתחו ביקורת על האלבום, אם כי, ב-*[[AllMusic]]* הצהירו כי "I Want You" בביצוע הזמרת-יוצרת האמריקאית מדונה הוא הרצועות הבולטות מתוכו.

במסגרת הקלטת האלבום השתתפו אמנים כדוגמת: בונו, Boyz II Men, מדונה ומאסיב אטאק, ננה צ'רי וסטיבי וונדר.

## רשימת רצועות

## קישורים חיצוניים

## הערות שוליים

קטגוריה:אלבומי אוסף מ-1995
קטגוריה:אלבומי אוסף באנגלית
קטגוריה:אלבומי חברת מוטאון
איידן ווייטאק-היסונג

**איידן ווייטאק-היסונג** (באנגלית: **Aidan Wojtak-Hissong**; נולד ב-18 במאי 2007) הוא שחקן קנדי.

## ביוגרפיה
איידן ווייטאק-היסונג נולד בווינה, אוסטריה ובגיל ינקות עבר עם משפחתו לקנדה. יש לו שני אחים, פינלי, שחקן גם כן, וקולבי.

## קריירה
בשנת 2014 החלה דרכו בטלוויזיה, כאשר השתתף בעונה השנייה של סדרת הטלוויזיה הקנדית "The Stanley Dynamic" בה גילם את דמותו של לארי בצעירותו.

בשנת 2015, לאחר שהופיע בתפקיד קטן בסרט האימה "נעלמים"  בבימויו של אולי אדל , הוא הופיע בסרט הטלוויזיה "Charming Christmas" מבית ערוץ הולמרק בבימויו של קרייג פרייס, בתפקיד טיילר. כמו כן, באותה שנה השתתף בדיבוב סדרת האנימציה הקנדית "Playdate", בה דיבב את דמותו של ג'ייקוב.

בשנת 2020 הופיע בסדרה המקורית של נטפליקס "זה מה שחסר לי עכשיו", המבוססת על רומן גרפי באותו השם מאת . בסדרה גילם את דמותו של ליאם נובאק, אחיה הצעיר של הדמות הראשית סידני (סופיה ליליס).

בשנת 2023 שיחק בסרט "אלוהים, אתה שם? זאת אני, מרגרט" בבימויו של קלי פרמון קרייג, בו גילם את דמותו של מוס פריד.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:מדבבים קנדים
קטגוריה:מהגרים לקנדה
קטגוריה:קנדים שנולדו ב-2007
החברה האנטומולוגית בישראל

**החברה האנטומולוגית בישראל** (**ISE**) היא חברה ישראל לאנטומולוגיה אשר נוסדה ב-20 בפברואר 1962, לאחר יותר מ-20 שנה של מפגשי אד-הוק ודיונים בנושאים אנטומולוגיים שונים בין חובבי אנטומולוגיה ואנטומולוגים. 80 חברים ייסדו את החברה, כשהבולטים שבהם היו יחזקאל ריבנאי, חנן ביטינסקי-זלץ, רחל גלון, יצחק הרפז, מאיר פנר ושושנה יתום. החברה פעילה בקידום דיסציפלינות שונות של חקר פרוקי רגליים, החל מטקסונומיה ועד לביולוגיה מולקולרית, ארגון מפגשים והענקת פרסים. חברי החברה האנטומולוגית בישראל נפגשים מדי שנה בכנס, שבו דנים בהישגים האחרונים הן במחקר בסיסי והן במחקר יישומי. בנוסף, במהלך השנה מארגנת החברה מפגשים בנושאים מיוחדים. משרד האגודה ממוקם בבית דגן ובראשה עומדת (2023) נטע דורצ'ין.

## חברות
חברות בחברה האנטומולוגית בישראל ניתנת לאנטומולוגים מקצועיים וחובבים בהמלצת שני חברים במעמד תקין ולאחר תשלום דמי חבר שנתיים.

## פרסומים
החברה האנטומולוגית בישראל מוציאה משנת 1966 את כתב העת הישראלי לאנטומולוגיה.

## קישורים חיצוניים
* 
* החברה האנטומולוגית בישראל

קטגוריה:אגודות אקדמיות ישראליות
קטגוריה:ישראל: עמותות
קטגוריה:אנטומולוגיה